钦定古今图书集成/明伦汇编/氏族典/第167卷 > 《廖用贤尚友录》 > 端孝思
## 钦定古今图书集成/明伦汇编/氏族典/第167卷 > 《廖用贤尚友录》 > 端孝思

按《溧水县志》：孝思，以善子也，明初为史官，善属文，尢
工书法。初孝文使朝鲜，重其才，将厚为寿，问端太史
行李何在，孝文曰：“吾持一节来耳，请惟以一节返。”无
何，孝思复使朝鲜，孝文勉以诗中及冰蘗操之语，孝
思拜受而去，后亦惟以一节还报兄。朝鲜荣其事，为
立双清馆表之。